Binev Edessaya ke aslê xo de Riha ra ya, serra 1974î de dadîya xo ra bîya û domanîya ci de keyeyê aye koçê Almanya keno. Edessa bi serran pê hesreta azadîya Kurdîstanî ciwîyena. Hema ke a şîyêne lîse gêrayêne azadîye û dima zî pê hesîyena ke azadîye têna bi têkoşînî visîyena destî. Edessa bi nê hawayî serra 1994î de Ewropa ra tewra PKKyî bena û Şam, Behdînan, Qendîl, Xinêr, Armenîstan û Botan de têkoşîn kena. Edessa 16-22ê kanûne de Koyê Cûdîyî yê Şirnexî de bena şehîd.
Endama Konseya Hemserekîye ya KCKyî Sozdar Avesta wina qala Edessa kerde:
''Embaze Edessa mîyanê merkezê kapîtalîzmî de zî gêraya ziwan û kulturê xo. Coka tewrbîyayîşê aye manadar o. Embaze Edesaa bi hîşmendî û mesuldarî verê xo da erdê Kurdîstanî. Aye pê milîtanîya xo mîrasê Bêrîvane dewr girewt. Aye tim waştêne pê felsefe û îdeolojîya Rayber Apoyî xo aver bera. Nê tewirê ci tesîrê pêr embazan kerdêne. Aye bi şerê xo yê Botanî mojna ke Bêrîvanî bêmerg ê û tim rayberîye kenê.
Xoverdayîşê Binevşan ewro Rojawan de û parçeyanê bînan ê Kurdîstanî de vurîya şorişê cinîyan. Şorişê cinîyan hînî raştîyêka mutlaq a.
Artêşa cinîyan a azade bi têkoşînê Sara, Berîtane, Zelal, Nûda û Binevşan ronîyaye. Prosesê nikayênî de vera Kurdîstanî hêrişê pîlî estî. Ma armanc kenê ke pê îdeolojî û felsefeya Rayber apoyî nê hêrişan pûç bikerê û têkoşîn pîl bikerê. Perwerîya seba şehîdan do têkoşînê ma bikera xurtêr.
Berîvane ra dima bi hezaran ciwanê êzidîyî tewrê têkoşînî bîyî. Înan ra yew zî Zeynepe Bozkurt a (Binevş Edessa). Binevşe çeka Berîvane war de nêverdaye û têkoşînê aye da dewamkerdene. Embaze Binevşe zî sey embaze Berîvane Ewropa de xebatê rêxistinîye ardî ca û şarî rê zaf tesîr kerd. Embaze Edessa rayberîya serranê 90an kerde.''
